สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,570.79 จุดเพิ่มขึ้น 7.80 จุดมูลค่าซื้อขาย 44,710 ล้านบาท ขานรับตลาดเงินเริ่มมีเสถียรภาพมากขึ้น เมื่อ "ทรัมป์" เข้ารับตำแหน่ง ทำให้แล้วมีแรงขายเงินดอลลาร์สหรัฐเป็นภาพบวกต่อตลาด วันนี้ประเมินแนวรับ 1,560 จุด แนวต้าน 1,580-1,583 จุด...
24 ม.ค. 2560

ดัชนีหุ้นไทยปิดตลาด 1,570.79 จุดเพิ่มขึ้น 7.80 จุดมูลค่าซื้อขาย 44,710 ล้านบาท ขานรับตลาดเงินเริ่มมีเสถียรภาพมากขึ้น เมื่อ “ทรัมป์” เข้ารับตำแหน่ง ทำให้แล้วมีแรงขายเงินดอลลาร์สหรัฐเป็นภาพบวกต่อตลาด วันนี้ประเมินแนวรับ 1,560 จุด แนวต้าน 1,580-1,583 จุด…
*…ศึกชิงอำนาจIFEC มันดุเดือดชนิดสุดติ่งกระดิ่งแมวจริงๆ เรียกว่าขุด “วิชามาร” มาสู้กันเต็มๆไม่ว่าจะเรื่อง “ไอ้โม่ง” เร่ขอ“พร็อคซี่” หุ้นIFECสมอ้างว่าเป็นพนักงานบริษัท เพื่อสวมรอยเข้าประชุมผู้ถือหุ้น เท่านั้นไม่พอมี “มอบฉันทะปลอม” โผล่ขึ้นมาอีก…ยิ่งกว่านั้นบริษัท IFEC ส่งทนายความไปยื่นหนังสือต่อ ก.ล.ต.-ตลท. ให้ตรวจสอบ “ทวิช เตชะนาวากุล” หนึ่งในผู้ถือหุ้นใหญ่มีเจตนาครอบงำกิจการบริษัท IFECไม่ถูกต้องตามระเบียบตลาดหลักทรัพย์ฯ เอ้า..เอากันเข้าไป..!! เล่นกันแบบนี้เชื่อหัวไอ้เรื่องได้เลยว่าการประชุมผู้ถือหุ้น 25 ม.ค.นี้..เละๆๆ…
*…UWCหุ้นเฮีย “ธีรชัย ลีนะบรรจง” ราคาแรงปลาย ปิดตลาดบวก 5.5% ขานรับได้งานเสาส่ง กฟผ. 2 โครงการ มูลค่า 500 ล้านบาท แต่วันนี้มีความสี่ยงอาจเจอแรงขายทำกำไร ใครชอบเก็งกำไร UWCกลยุทธ์ “ตั้งรับมากว่ารุก” น่าจะพอสมเหตุสมผลอยู่นะ ส่วนปัจจัยพื้นฐานถือว่าดีทีเดียว…
*…DCC ทำผลงานได้ดีทีเดียว ปี 2559 โชว์ตัวเลขกำไร 1,421 ล้านบาท แม้เพิ่มขึ้นเล็กน้อย แต่ถือว่าเอาตัวรอดจากปีแห่งความยากลำบากได้ดีทีเดียวและที่สำคัญหุ้นตัวนี้อัตราผลตอบแทนจากเงินปันผลเฉลี่ย 4-5% เลยเชียวนะ...
*…แม่ลูก PTT-PTTEP ดูโดนหางเลข “โรลส์-รอยซ์” แบบเต็มๆ ล่าสุด “ประเสริฐ บุญสัมพันธ์” อดีตซีอีโอใหญ่ ปตท.และ “อนนต์ สิริแสงทักษิณ” อดีตซีอีโอ ปตท.สผ.ยืนยันไม่มีส่วนเกี่ยวข้องกรณี “สินบนจัดซื้อเครื่องยนต์โรลส์-รอยซ์” มั่นใจว่าการตรวจสอบจะมีผลออกมาชัดเจนเร็วๆ นี้…*…NMGสะดุ้งโหยงทันทีกับข่าวว่าบริษัทไม่สามารถชำระหนี้ตั๋วแลกเงิน รีบออกตัวว่าบริษัทหนี้ตั๋วแลกเงิน (B/E) คงค้างที่ครบกำหนดแล้ว รวมถึงตั๋วที่ครบกำหนดม.ค.นี้ มูลค่า 360 ล้านบาทด้วย…
*…อีกฉาวคือกรณี “รถเมล์ฉาว” ที่ดูเหมือน “เบส์ทริน” จะแหกด่านต่างๆได้ทั้งหมดทั้งศุลกากร-สตง.-ขสมก.ไม่รู้ไปได้ “สาลิกาลิ้นทอง” ที่ไหนมา..ถึงทำให้หน่วยงานรัฐที่เกี่ยวข้อง “หูหนวกตาบอด” ไปหมด..ทำให้ชักเริ่มเชื่อข่าวลือซะแล้วว่ามี “บิ๊ก ป.”เป็นเจ้ามือใหญ่มากขึ้นเรื่อยๆ แต่ปัญหา “บิ๊ก ป. นั้นหายก” คนนี้เป็นใครหนา..อยากรู้จัง “นายแน่มาก”.!?…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น”ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพาสงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัยปกป้องและทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น